  Майя Бывальцева Россилэн азьмуртэз Владимир Путин Удмуртие матысь кӧня ке арняос вискын вуылоз. «Известия» вылэ чӧлскыса, со сярысь ивортэ . Ивортонэз зэматӥз кун кивалтӥсьлэн пресс-секретарез Дмитрий Песков. Издание ивортэмъя, Владимир Путин элькунамы инвожо пумозь вуоз ни. Лыктонэз герӟаськемын оборонной промышленностья ужпумъёсын, озьы ик Удмуртилэн тӧроезлэсь ужзэ огдырлы быдэсъясьлэсь Александр Бречаловлэсь ужамзэ эскеронэн. «Меӵак линие» Ижкарын улӥсь Анастасия вазиськем бере, куашкан калэ вуэм юртъёсын улӥсьёсты мукет интые выжтон ужпумез но ӝутозы. Тодэ вайытом, егит кышномурт Чапаев проездысь 33 номеро юртын улэ, 2016-тӥ арын коркаез куашкан калэ вуэмен лыдъязы. Анастасиялэн верамезъя, патеръёсын кезьыт но мускыт, боддоръёсын пасьёсыз вань. Со дыре ик юртэз 2029-тӥ арын гинэ бушатыны чакламын. «Дырез дасо аръёслы выжтон чик кельыштэм. Мон пырало тӥ доры», — вераз Владимир Путин но солэн элькунэ командировкаез чакламын шуыса пусйиз. Югдурез эскеро Удмуртиысь прокуратура но Россиысь Следствиосъя комитетлэн Следствиосъя управлениез. Корка куашкан калэ вуэм юртъёсын улӥсьёсты мукет интые выжтонъя программае ӧз шедьы — отчы пыризы коркаос, кудъёсыз лукыресэн лыдъямын вал 2012-тӥ арысь 1-тӥ толшорозь. 2017-тӥ арын федерал программалэн ужан дырыз йылпумъяське. Удмуртилэн тӧроезлэсь ужзэ быдэсъясь Александр Бречалов верамъя, азьланьтозы-а сое, уз-а, элькун та ужпумез сэрттон-пертчон понна аслэсьтыз коньдонзэ висъяны тыршоз. Тегъёс: Политика Промышленность ЖКХ ВладимирПутин Удмуртия Россия АлександрБречалов  